CELEX: 32017R0635
Language: sl
Date: 2017-03-30 00:00:00
Title: Izvedbena uredba Komisije (EU) 2017/635 z dne 30. marca 2017 o uvrstitvi določenega blaga v kombinirano nomenklaturo

5.4.2017   
               
               
                  SL
               
               
                  Uradni list Evropske unije
               
               
                  L 91/1
               
            IZVEDBENA UREDBA KOMISIJE (EU) 2017/635
      z dne 30. marca 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi, predvideni s to uredbo, so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 30. marca 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek v obliki prazne cilindrične kartuše iz prosojne plastike, dolge približno 44 mm, ki je na spodnjem koncu zatesnjen z zamenljivim plastičnim zamaškom, kot zaščitnim pokrovom. Zgornji del kartuše je oblikovan kot ustnik in ima majhno odprtino, skozi katero se lahko vdihuje hlape.
                     Uporabnik napolni prazno kartušo s posebno tekočino, imenovano „e-tekočina“, in nato vstavi kartušo v e-cigareto. Ista kartuša se lahko ponovno napolni in ponovno uporabi za kajenje od 10 do 20 krat, preden se odstrani kot odpadek.
                     Ustnik ima vlogo filtra pri običajnih cigaretah s tobakom. Ko je kartuša vstavljena v e-cigareto, uporabnik namesti konec ustnika v usta in vdihne. To povzroči, da uparjalnik v e-cigareti spremeni tekočino v blagi oblaček pare, ki se nato skozi ustnik sprosti v uporabnikova usta.
                     Glej slike (*1)
                     
                  
                  
                     8543 90 00 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature, opomba 2(s) k poglavju 39, opomba 2(b) k oddelku XVI ter besedilo oznak KN 8543  in 8543 90 00 .
                     Uporabnik e-cigarete ne bi dal v usta brez ustnika in oblaček pare se ne bi sprostil brez aktiviranja uparjalnika prek ustnika. Zato je kartuša s posebej oblikovanim zgornjim delom bistveni del za delovanje elektronske cigarete in ni preprost vsebnik iz plastike. Uvrstitev pod tarifno številko 3926  kot proizvod iz plastičnih mas je zato izključena.
                     V skladu z mnenjem o uvrstitvi v harmonizirani sistem št. 8543 70/5 se celotna e-cigareta uvrsti kot drugi električni stroj ali aparat pod tarifno podštevilko 8543 70 .
                     Kartuša se zato uvrsti pod oznako KN 8543 90 00  kot deli električnih strojev in aparatov s posebnimi funkcijami, ki niso navedeni ali zajeti drugje v navedenem poglavju.
                  
               
            
         
            (*1)  Slike so zgolj informativne.